
ДО ОБЩИНСКИ СЪВЕТ 
ГР.ПОМОРИЕ 
ДОКЛАДНА ЗАПИСКА
ОТ ИВАН АЛЕКСИЕВ – КМЕТ НА ОБЩИНА ПОМОРИЕ
ОТНОСНО: Решение на Общински съвет за одобряване изменение на ПУП-ПРЗ за УПИ II – за Винзавод, в кв.115 по плана на гр. Поморие (ПИ 57491.505.13 по КК)
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
       С  решение № 152/ 28.03.2023г. на основание чл. 124а , ал. 1 от ЗУТ и чл. 21, ал.1, т. 11 от ЗМСМА, чл. 134, ал. 1, т. 2 от ЗУТ, Общински съвет - Поморие е дал съгласие за изработване на проект за изменение на Подробен устройствен план – План за регулация и застрояване /ПУП-ПРЗ/ за УПИ II1471, в кв. 115 по регулационния план на гр.Поморие, ПИ с идентификатор 57491.505.13 по КК на гр. Поморие, с цел предвиждане на изцяло ново основно застрояване за изграждане на обект на социалната инфраструктура, публична общинска собственост- съвременен градски спортен комплекс и преотреждане на територията за рекреационни дейности като устройствена зона. Съгласието е за срок от две години.

       Издадено е становище от арх.Деница Дечева – главен архитект и заповед № РД-16-886/ 17.05.2024г. на Кмета на община Поморие, с които е допуснато изработването на ПУП-ПРЗ.


                   Изготвено е изменение на ПУП-ПРЗ за УПИ II – за Винзавод, в кв.115 по плана на гр. Поморие (ПИ 57491.505.13 по КК), с който се отрежда УПИ II182 - „за спортен комплекс“, с площ 8415 кв.м, и се ситуира свободно застрояване, показано с ограничителни линии на застрояване и градоустройствени показатели за устройствена зона „Оо“ (за обществено обслужване): Височина: 15м, Плътност: 60 %, Кинт: 1,5, Озеленяване: мин. 20 % и паркоместа в имота, като се предвижда и изграждане на два нови БКТП: в югозападната част на имота до съществуващия трансформаторен пост, и в североизточната част на имота; със черните, червени, сини и зелени линии и надписи на плана.
      Проектът е внесен за разглеждане на заседание на ОЕСУТ на Община Поморие, проведено на 22.05.2024г. С решение по т.2 от протокол № 10 от 22.05.2024г., ОЕСУТ е приел представения проект за изменение на ПУП-ПРЗ. 
                    Към преписката са приложени: нот.акт №114, том 2, дело № 248, вх.рег.№459, дв.вх.рег.№ 459 от 28.02.2013г. на службата по вписвания – Поморие; заявление-съгласие от „Феста хотели“ АД-гр.София, писмо изх.№ ТД-1404-1/ 30.05.2024г. на ВиК-гр.Бургас, заверка на ПУП-ПРЗ с ЕВН, КЕЦ Поморие на 25.05.2024г., становище изх.№ ПД-1504(2) от 30.05.2024г. на РИОСВ гр.Бургас, удостоверение № 25-167625-25.06.2024г. на СГКК – Бургас, решение № 232/ 27.06.2024г. на Общински съвет – Поморие за съгласуване на  проекта за изменение на ПУП-ПРЗ, становище изх.№ СТ-84-510 от 09.08.2024г. на Министерство на културата, НИНКН гр.София.
        Проектът за изменение на ПУП-ПРЗ е съобщен по реда на чл. 128, ал. 3 от Закона за устройство на територията (ЗУТ) на заинтересованите лица. В законоустановения срок по чл.128, ал.5 от ЗУТ, възражения не са постъпили. 

                     Поземленият имот е собственост на „Феста хотели“ АД гр.София, видно от приложения нот.акт № 114, том 2, дело № 248, вх.рег.№ 459 от 28.12.2013 г. на службата по вписвания – Поморие. Предвид това, и във връзка с чл. 21, ал.(1) от Закона за общинската собственост (ЗОС): Имоти - собственост на физически или на юридически лица, могат да бъдат отчуждавани принудително за задоволяване на общински нужди, които не могат да бъдат задоволени по друг начин, въз основа на влязъл в сила подробен устройствен план, предвиждащ изграждането на обекти - публична общинска собственост или на одобрен подробен устройствен план, предвиждащ изграждане на обекти от първостепенно значение - публична общинска собственост, за който има влязло в сила разпореждане за допускане на предварителното му изпълнение, както и в други случаи, определени със закон, след предварително и равностойно парично или имотно обезщетение, и на основание ал.(7): Подробните устройствени планове по ал. 1 се одобряват от общинския съвет независимо от техния обхват с изключение на случаите по чл. 81, ал. 5 от Закона за устройство на територията, следва проекта за изменение на ПУП-ПРЗ да се одобри с решение на Общински съвет – Поморие.
                    С оглед на гореизложеното, на основание чл.21, чл.1, т.11 от ЗМСМА, чл.21, ал.1 и ал.7 от ЗОС, чл. 129, ал. 1 от ЗУТ, във връзка с чл. 134, ал.1, т.2, ал. 2, т. 6 от ЗУТ, Протокол - решение № 10 от 22.05.2024г., по т.2, на ОЕСУТ на Община Поморие, акт за непостъпили възражения от 16.07.2024г., становище изх.№ ПД-1504(2) от 30.05.2024г. на РИОСВ гр.Бургас, становище изх.№ СТ-84-510 от 09.08.2024г. на Министерство на културата, НИНКН гр.София, Ви предлагам да приемете следното
     
Р Е Ш Е Н И Е:
                        1. На основание основание чл.21, чл.1, т.11 от ЗМСМА, чл.21, ал.1 и ал.7 от ЗОС, чл. 129, ал.1 от ЗУТ, във връзка с чл. 134, ал.1, т.2 и ал.2, т. 6 от ЗУТ, Общински съвет – Поморие одобрява изменение на ПУП-ПРЗ за УПИ II – за Винзавод (ПИ 57491.505.13 по КК), в кв.115, по плана на гр. Поморие, с който се отрежда УПИ II182 - „за спортен комплекс“, с площ 8415 кв.м, и се ситуира свободно застрояване, показано с ограничителни линии на застрояване и градоустройствени показатели за устройствена зона „Оо“ (за обществено обслужване): Височина: 15м, Плътност: 60 %, Кинт: 1,5, Озеленяване: мин. 20 % и паркоместа в имота, като се предвижда и изграждане на два нови БКТП: в югозападната част на имота до съществуващия трансформаторен пост, и в североизточната част на имота; със черните, червени, сини и зелени линии и надписи на плана.
                         Съгласно чл.129, ал.1 от ЗУТ, обявлението за решението да се изпрати в 7-дневен срок от влизането му в сила, за обнародване в  „Държавен вестник".

                         На основание чл.215, ал.1 и ал.4 от ЗУТ, решението може да бъде обжалвано в 30-дневен срок от обнародването му в „Държавен вестник“, пред Административен съд гр.Бургас.
                        2. Във връзка с необходимостта от защита на важни обществени интереси, свързани с реализацията на спортен комплекс – спортна зала и плувен басейн в гр.Поморие и необходимостта от кандидатстване за държавно финансиране, Общински съвет – Поморие допуска на основание чл.60, ал.1 от АПК предварително изпълнение на акта.

С уважение, 
Иван Алексиев

Кмет на Община Поморие
Съгласували:

Росица Стоева 

Директор на дирекция ПНИАО

Арх. Деница Дечева
Главен архитект
Изготвил:

Златка Горанова - гл. специалист в дирекция СУТОС 
